***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2022-2023 нче уку елы)

**10 нчы сыйныф**

**Үткәрү вакыты – 120 минут**

**Максималь балл – 52**

**I. Тестлардан дөрес җавапны билгеләгез.**

1. Җөмләдәге тартыкларның чиратлашуы күзәтелгән сүзне билгеләгез. **(2 балл)**

*Караган тапмый, сораган таба.* (Мәкаль)

а) караган

ә) тапмый

б) сораган

**в) таба**

2. Диалекталь сүзне билгеләгез. **(2 балл)**

а) диссимиляция

**ә) базар көн**

б) патша

в) мөгаллим

3. Парлы сүзнең икенче компонентын билгеләгез. **(2 балл)**

*Кул-*

а) баш

ә) муен

б) терсәк

**в) аяк**

4. Җөмләдәге сыйфатның дәрәҗәсен билгеләгез. **(2 балл)**

*Юкәнең аксыл орлык канатлары да өзелеп төшә.* (М.Рафиков)

а) гади

ә) чагыштыру

б) артыклык

**в) кимлек**

5. Җыючы теркәгечне билгеләгез. **(2 балл)**

**а) һәм**

ә) ләкин

б) яки

в) чөнки

6. Җөмләдәге хәлнең төрен билгеләгез. **(2 балл)**

*Җимеш ашыйсың килсә, чәчәген өзмә.* (Мәкаль)

а) вакыт хәле

ә) рәвеш хәле

**б) шарт хәле**

в) кире шарт хәле

7. Раслауны белдерә торган кереш сүзне билгеләгез. **(2 балл)**

а) беренчедән

**ә) һичшиксез**

б) зинһар

в) бәхеткә

8. Җөмләдәге иярчен компонентның мәгънә ягыннан төрен билгеләгез. **(2 балл)**

*Һәркемгә билгеле: сәламәтлек – тормышның яме, чибәрлекнең нигезе.* (Ш.Сайкин)

**а) иярчен ия җөмлә**

ә) иярчен хәбәр җөмлә

б) иярчен тәмамлык җөмлә

в) иярчен аергыч җөмлә

**II. Теоретик бирем.**

Күпнокталар урынына тиешле сүзләрне өстәп языгыз. **(8 балл)**

[б], [п], [м], [w] – ирен-ирен тартыклары. Язылышлары төрле, әйтелешләре бертөрле булган сүзләр омофоннар дип атала. Тамыр һәм ясалма нигезле сүзләр була. Зат-сан белән төрләнми торган фигыльләр затланышсыз фигыльләр дип атала. Бер составлы исем җөмләдә баш кисәкләрдән ия генә була. Раслау һәм инкяр җөмләләр бар. Иярчен аергыч җөмлә баш җөмләнең аергычы урынында килә. Теркәгечле һәм теркәгечсез тезмә кушма җөмләләр була.

**III. Гамәли-иҗади бирем.**

1. Текстны татар теленә тәрҗемә итеп языгыз. **(16 балл)**

*В этом году я много работал и не мог отдохнуть летом. В Москве было уже холодно, шёл снег. Я решил отдохнуть осенью на севере, в Карелии. Слышал, что там очень красивые места: леса, озёра. Я решил поехать туда ловить рыбу. Взял тёплые вещи, удочку и поехал в дом отдыха.*

*Каждое утро я завтракал и шёл на озеро. Я нашёл прекрасные рыбные места, каждый день 3-4 часа проводил на озере.*

*Время шло быстро. Мой отпуск закончился. Когда уезжал из дома отдыха, я решил, что в следующем году обязательно поеду отдыхать туда же.*

2. Сез ничек ял итәсез? Ял вакытында нәрсә белән шөгыльләнәсез? Шул хакта фикерләрегезне 12 җөмләдән торган бәйләнешле текст итеп языгыз. **(12 балл)**