***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2022-2023 нче уку елы)

**9 нчы сыйныф**

**Үткәрү вакыты – 120 минут**

**Максималь балл – 52**

**I. Тестлардан дөрес җавапны билгеләгез.**

1. ***Тавык*** сүзенең транскрипциясен билгеләгез. **(2 балл)**

а)[тавық]

ә) [таwык]

**б) [таwық]**

в) [тавык]

2. Хаталы язылган сүзне билгеләгез. **(2 балл)**

а) уңган

**ә) борыңгы**

б) бүгенге

в) яңгыр

3. Неологизмны билгеләгез. **(2 балл)**

а) гитара

ә) студент

б) аспирант

**в) оффлайн**

4. Парлы сүзнең икенче компонентын билгеләгез. **(2 балл)**

*Явым-*

**а) төшем**

ә) яңгыр

б) буран

в) кар

5. Кимлек дәрәҗәсендә кулланылмый торган сыйфатны билгеләгез. **(2 балл)**

**а) матур**

ә) кызыл

б) ак

в) соры

6. Юнәлеш килешен таләп итүче бәйлекне билгеләгез. **(2 балл)**

а) кебек

ә) башка

**б) кадәр**

в) соң

7. Җөмләдәге хәлнең төрен билгеләгез. **(2 балл)**

*Надан белмәсә дә кычкыра.* (Мәкаль)

а) сәбәп хәле

ә) рәвеш хәле

б) шарт хәле

**в) кире шарт хәле**

8. Җөмләнең төрен билгеләгез. **(2 балл)**

*Ишек барда тәрәзәдән йөрмә.* (Мәкаль)

а) хикәя

ә) сорау

**б) боерык**

в) тойгылы

**II. Теоретик бирем.**

Күпнокталар урынына тиешле сүзләрне өстәп языгыз. **(8 балл)**

Сүздәге авазларны ишетелгәнчә язу фонетик принцип була. Саңгырау тартыклар шаудан тора. Алтын – күп мәгънәле сүз. Фигыльдә зат-сан кушымчасы – бәйләгеч кушымча. II һәм IV төр хәл фигыльләрнең юклыгы булмый. Аергыч ачыклап килгән исем аерылмыш була. Баш һәм иярчен кисәкләрдән торган җөмлә җәенке җөмлә була.

**III. Гамәли-иҗади бирем.**

1. Текстны татар теленә тәрҗемә итеп языгыз. **(16 балл)**

*Папа купил маме путёвку в дом отдыха на юг. Она отдыхала на юге месяц. Папа и я жили в Москве одни. Папа покупал в магазине мясо, хлеб, овощи и готовил обед. Я помогал ему. Вечером я готовил уроки, потом мы смотрели телевизор или играли в шахматы.*

*Воскресенье мы проводили очень весело. Мы ходили на стадион и с удовольствием смотрели футбол. Папа любит футбол, и я тоже люблю, а мама не любит. Когда мама была дома, мы смотрели футбол только по телевизору.*

2. Сез кайсы спорт төрен яратасыз һәм ни өчен? Спорт белән шөгыльләнү, спорт ярышларын карау ни өчен кирәк? Шул хакта 12 җөмләдән торган бәйләнешле текст төзеп языгыз. **(12 балл)**